《拟长沙过贾谊宅·其二》
明代·徐熥

他乡迁客恨悠悠，此日长沙宅尚留。
寂莫空梁栖鸟雀，萧条古院闭松楸。
几年宦况同云薄，一去君恩共水流。
欲采江蓠伤往事，半天风雨洞庭秋。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。